**TPO Fondacija za najbolji video**

**Aktivizam i mladi: PROBUDI, POKRENI, PROMIJENI!**

**Opšti uslovi učešća na konkursu:**

* Konkurs je otvoren do **25. MAJA 2017**.
* Konkurs je otvoren za sve učenike/ce bh. škola uzrasta od 12 do 17 godina uz mentorstvo njihovih nastavnika/ca.
* Svaki učesnik/ca konkursa može poslati po jedan video.
* Maksimalno trajanje je 3 - 5 minuta sa špicama (najavne i odjavne).
* Minimalna rezolucija HD 1280x720.
* U procesu izrade prijavljenog videa može učestvovati više sudionika/ca, obavezno navesti: reditelj/ica, scenario, gluma i produkcija u najavnim i odjavnim špicama.
* U odjavnoj špici obavezno navesti: Ovaj video je pripremljen za Konkurs TPO Fondacije, za najbolji video Aktivizam i mladi: Probudi, pokreni, promijeni!
* Sva videa koja do 25. maja 2017. godine stignu na našu e-mail ili poštansku adresu ocjenjuje stručni žiri (Mirza Ajandžić, Zoran Ćatić i Elma Softić-Kaunitz).
* Videa autora/ica koji prođu užu selekciju kao i pobjednička videa bit će objavljeni na web stranici [www.tpo.ba](http://www.tpo.ba) i promovirat će se u školama tijekom kreativnih radionica „Aktivizam i mladi“. Napominjemo da autori/ice mogu dobiti samo jednu nagradu za jedan autorski rad.
* O objavi radova i dodjeli nagrada učesnici/ce će biti pravovremeno obaviješteni/e
* Autori/ice nagrađenih videa bit će direktno obaviješteni/e.
* Novčane nagrade za najbolja videa učenika/ca: 3. mjesto 200KM, 2. mjesto 300KM i 1. mjesto 500KM.
* Nastavnici/e za mentorstvo pobjedničkih videa će također biti novčano nagrađeni/e.
* TPO Fondacija Sarajevo nema obavezu vraćanja materijala i zadržava pravo korištenja i objavljivanja, bez naknadnog odobrenja i/ili bez plaćanja nadoknade autoru/ici.
* Autori/ce garantuju originalnost videa prijavljenih na konkurs.
* Sva videa za koje se utvrdi da su preuzeti od drugog/e autora/ice ili za koje se utvrde eventualne nepravilnosti po pitanju autorstva automatski će biti isključeni iz konkursa.
* Videa ne smiju zahtijevati odobrenje treće osobe.
* Učešćem na konkursu, svi/e učesnici/e pristaju na propozicije konkursa.
* TPO Fondacija ne snosi odgovornost u slučaju zlouptrebe autorskih videa prijavljenih na konkurs od strane učesnika/ca konkursa i/ili trećih osoba.